Grigorij Šalvovič Čhartišvili - Wikipedija, prosta enciklopedija

# Grigorij Šalvovič Čhartišvili

### Iz Wikipedije, proste enciklopedije

Grigorij Šalvovič Čhartišvili (rusko Григорий Шалвович Чхартишвили), ruski pisatelj, japonolog, književnik in prevajalec gruzinskega rodu, * 20. maj 1956, Tbilisi, Gruzija.

## [uredi] Življenje in delo

Čhartišvili od leta 1958 živi v Moskvi. Uspešno je zaključil študij zgodovine in filologije na Oddelku za afriške in azijske študije Moskovske državne univerze (MGU) in prejel naziv diplomiranega japonologa. Ukvarjal se je s prevajanjem iz japonščine in angleščine. V njegovem prevodu so v ruščini izdana dela japonskih avtorjev kot so: Jukio Misima, Kendzi Marujama, Jasusi Inoue.

Trenutno opravlja delo namestnika odgovornega urednika revije Tuja literatura, glavnega urednika Antologije japonske književnosti v 20-ih delih in predseduje upravi mega projekta z imenom Puškinska knjižnica.

Od leta 1998 umetniško prozo objavlja pod psevdonimom Boris Akunin (Борис Акунин). V japonščini akunin (悪人) označuje zlobnega človeka. Za psevdonim se je po njegovih besedah odločil iz strahu, da njegova književnost ne bo uspela, s čimer bi lahko škodoval svojemu slovesu uglednega japonologa in tako prizadel svojo mamo.

Njegova dela so že prevedli v angleščino in francoščino, v slovenščino pa je preveden prvi od romanov iz cikla Dogodivščin Erasta Fandorina - Azazel.

## [uredi] Glavna dela

### [uredi] Romani

- Cikel romanov Dogodivščine Erasta Fandorina (Приключения Эраста Фандорина),
  - Azazel (Азазель),
  - Turški gambit (Турецкий гамбит),
  - Leviatan (Левиафан),
  - Ahilova smrt (Смерть Ахилеса),
  - Posebne naloge (Pikov poba, Dekorater) (Особые поручения - Пиковый валет, Декоратор),
  - Državni svetnik (Статский советник),
  - Kronanje (Коронация),
  - Ljubimka Smrti (Любовница Смерти),
  - Ljubimec Smrti (Любовник Смерти),

- Cikel romanov Dogodivščine sestre Pelageje
  - Pelageja in beli buldog (Пелагея и белый бульдог),
  - Pelageja in črni menih (Пелагея и черный монах),
  - Pelageja in rdeči petelin (Пелагея и красный петух),

- Pravljice za idiote (Сказки для идиотов),
- Staro Donsko pokopališče (Старое Донское кладбище).

### [uredi] Drame

- Hamlet (Гамлет),
- Utva (Чайка),
- Ogledalo Saint-Germaina (Зеркало Сан-жермена).

## [uredi] Glej tudi

- seznam ruskih pisateljev
- seznam ruskih prevajalcev
- seznam ruskih jezikoslovcev

## [uredi] Zunanje povezave

- Uradna spletna stran Akunina (v ruščini)
- Stran navdušencev (v ruščini)
- Objavljena dela Borisa Akunina v ruščini, angleščini, nemščini in francoščini
- Navidezni muzej Erasta P. Fandorina za bralce Akuninovih del

Vzpostavljeno iz »http://sl.wikipedia.org../../../g/r/i/Grigorij_%C5%A0alvovi%C4%8D_%C4%8Charti%C5%A1vili_1d6d.html«

Kategorije: Rojeni leta 1956 | Živeči ljudje | Ruski pisatelji | Ruski prevajalci | Ruski književniki | Ruski japonologi | Diplomiranci Državne univerze v Moskvi

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- Български
- বাংলা
- Česky
- Deutsch
- English
- Suomi
- Français
- עברית
- Hrvatski
- Italiano
- ქართული
- Nederlands
- Polski
- Русский
- Svenska